
(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 269 
Αναπροσαρμογή του ανωτάτου ορίου προϋπολογισμού για 
την εκτέλεση έργων από την Υπηρεσία Πολιτικής Αε¬ 
ροπορίας (ΥΠΑ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παραγρ. 1 περιπτ. η του Ν.Δ. 714/ 
1970 «περί ιδρύσεως Διευθύνσεως Εναερίων Μεταφορών 
παρά τω Υπουργείο Συγκοινωνιών και Οργανώσεως της 
Υπηρεσίας Πολιτικής Αεροπορίας» (Α' 238), όπως αντικα- 
ταστάθηκε με το άρθρο 1 του Ν. 1141/1981 (Α' 74). 

β. Του Ν. 1418/1984 «Δημόσια Έργα και ρυθμίσεις συ¬ 
ναφών θεμάτων» (Α' 23). 

2. Την 280/1996 Γνωμοδότηση του Συμβουλίου Επι¬ 
κράτειας, με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων και του Υπουργού Μετα¬ 
φορών και Επικοινωνιών, αποφασίζουμε: 

Άρθρο 1 

Τοπροβλεπόμενοαπότοάρθρο 1 του Ν. 1141/81 ανώ¬ 
τατο όριο προϋπολογισμού δαπάνης 5.000.000 δρχ. για 
την εκτέλεση των αναφερομένων σ’ αυτό έργων αρμοδιό¬ 
τητας της Υπηρεσίας Πολιτικής Αεροπορίας, όπως το 
ανώτατο αυτό όριο αναπροσαρμόστηκε σε 20.000.000 
δρχ. με το Π.Δ. 36/1991 (Α' 11) και σε 150.000.000 δρχ. 
με το Π.Δ. 473/1991 (Α' 172), αναπροσαρμόζεται στο 
ποσό των 800.000.000 δρχ. 

Ειδικά για το έργο των κτιριακών εγκαταστάσεων για αε¬ 
ροσκάφη απευθείας πτήσεων στο Αεροδρόμιο Ελληνικού 
το ανώτερο όριο αυξάνεται σε χίλια εκατομμύρια 
(1.000.000.000) δρχ. 

Άρθρο 2 

Η ισχύς του παρόντος Διατάγματος αρχίζει ένα μήνα 
μετά τη δημοσίευσή του στην Εφημερίδα της Κυβερνή- 
σεως. Οι συμβάσεις έργων που θα καταρτισθούν ύστερα 
από δημοπρασίες που θα γίνουν ή κατόπιν προσφορών 
που θα υποβληθούν μέχρι της έναρξης εφαρμογής των 
διατάξεων του παρόντος Διατάγματος, εξακολουθούν να 
εκτελούνται από τους ίδιους'φορείς, σύμφωνα με τις προ- 

γενέστερες διατάξεις, μέχρι πλήρους εκκαθαρίσεώς 
τους. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 9 Αυγοΰοτου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΩΝ. ΛΑΛΙΩΤΗΣ ΧΑΡ. ΚΑΣΤΑΝΙΔΗΣ 

- +- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 270 
Ίδρυση κλινικών και εργαστηρίων στο Τμήμα Νοσηλευτι¬ 
κής του Εθνικού και Καποδιστριακού Πανεπιστημίου 
Αθηνών και καθορισμός του εσωτερικού τους κανονι¬ 
σμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/1982 
(Α' 87) όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983 (Α' 173). 

β) Του άρθρου 29Α του Ν. 1558/1985 (Α’ 137) όπως 
αυτό προσετέθη με το άρθρο 27 του Ν. 2081/1992 (Α' 
154). 

γ) Του άρθρου 22 παρ. 3 του Ν. 2362/1995 (Α' 247). 
δ) Του άρθρου 1 περίπτ. II του Π.Δ. 55/1996 (Α' 48). 

2. Τη γνώμη της Γ ενικής Συνέλευσης του Τμήματος Νο¬ 
σηλευτικής (συνεδριάσεις 21.1.95, 18.5.95 και 

12.12.95). 

3. Το γεγονός ότι από την έκδοση του παρόντος διατάγ¬ 
ματος προκαλείται ετησίως δαπάνη ύψους 4.875.000 
δρχ., η οποία θα αντιμετωπισθεί από τον Προϋπολογισμό 
του Εθνικού και Καποδιστριακού Πανεπιστημίου Αθηνών 
(Κ.Α.Ε. 4121 α7). 

4. Τις αριθ. 679/1995 και 250/1996 γνωμοδοτήσεις 
του Συμβουλίου της Επικράτειας με πρόταση των Υπουρ¬ 
γών Οικονομικών και Εθνικής Παιδείας θρησκευμάτων, 
αποφασίζουμε: 

Άρθρο 1 
Ίδρυση 

Ιδρύονται στο τμήμα Νοσηλευτικής του Εθνικού και Κα- 
ποδιστριακού Πανεπιστημίου Αθηνών οι κάτωθι Κλινικές 
και Εργαστήρια: 

α. Κλινική με τον τίτλο «Μαιευτική και Γυναικολογική 
Κλινική», η οποία εξυπηρετεί εκπαιδευτικές και ερευνητι¬ 
κές ανάγκες στο γνωστικό αντικείμενο της μαιευτικής και 
της γυναικολογίας. Η κλινική έχει ως αντικείμενο δραστη¬ 
ριότητας την παρακολούθηση των εγκύων και την παροχή 
κάθε διαγνωστικής και θεραπευτικής βοήθειας κατά τη 
διάρκεια της εγκυμοσύνης και του τοκετού, τη διάγνωση, 
την παρακλινική και εργαστηριακή διερεύνηση και θερα¬ 
πευτική αντιμετώπιση ασθενών με οξέα και χρόνια γυναι- 
κολογικά νοσήματα. 

β. Ορθοπεδική Κλινική η οποία εξυπηρετεί εκπαιδευτι¬ 
κές, ερευνητικές και νοσηλευτικές ανάγκες στα αντικεί¬ 
μενα της Ορθοπεδικής. Η κλινική έχει ως αντικείμενο 
δραστηριότητας τη διάγνωση, τη συντηρητική και χειρουρ¬ 


γική θεραπεία, την πρόληψη και την αποκατάσταση των 
παθήσεων του μυοσκελετικού συστήματος καθώς και την 
αντιμετώπιση των τραυματολογικών περιστατικών με 
κάθε πρόσφορη μέθοδο. 

γ. Κλινική Ανοσολογίας η οποία εξυπηρετεί εκπαιδευτι¬ 
κές, ερευνητικές και νοσηλευτικές ανάγκες στο αντικεί¬ 
μενο της ανοσολογίας. 

δ. Εργαστήριο πρόληψης το οποίο εξυπηρετεί εκπαι¬ 
δευτικές και ερευνητικές ανάγκες στο αντικείμενο της 
πρόληψης των νόσων. 

ε. Εργαστήριο Δημογραφίας το οποίο εξυπηρετεί εκ¬ 
παιδευτικές και ερευνητικές ανάγκες στο αντικείμενο της 
Δημογραφίας. 

στ. Εργαστήριο Κλινικής Επιδημιολογίας το οποίο εξυ¬ 
πηρετεί εκπαιδευτικές και ερευνητικές ανάγκες στα αντι¬ 
κείμενα της επιδημιολογίας. Το εργαστήριο έχει ως αντι¬ 
κείμενο δραστηριότητας την ανάπτυξη μέτρων και προτύ¬ 
πων για την αποτροπή εξάπλωσης των νόσων, τη μελέτη 
των κανόνων της χρονικής και τοπικής εμφάνισης των νό¬ 
σων, μολυσματικών και μη, καθώς και το σχεδιασμό και 
την οργάνωση λήψης μέτρων για τη βελτίωση των συνθη¬ 
κών υγείας του πληθυσμού σε συνεργασία με τις αρμόδιες 
κρατικές υπηρεσίες. 

ζ. Εργαστήριο Ψυχοπαθολογίας και Νευροψυχολογίας 
το οποίο εξυπηρετεί εκπαιδευτικές, ερευνητικές και νο¬ 
σηλευτικές ανάγκες στο γνωστικό αντικείμενο της Ψυχο¬ 
παθολογίας και Νευροψυχολογίας. 

η. Εργαστήριο Αναίμακτων Διαγνωστικών Μεθόδων 
στην Καρδιολογία το οποίο εξυπηρετεί εκπαιδευτικές, 
ερευνητικές και νοσηλευτικές ανάγκες στο αντικείμενο 
των αναίμακτων μεθόδων στην καρδιολογία. 

θ. Εργαστήριο Πληροφορικής της Υγείας το οποίο εξυ¬ 
πηρετεί εκπαιδευτικές και ερευνητικές ανάγκες σε θέ¬ 
ματα εφαρμογών της πληροφορικής στην υγεία, τη θεω¬ 
ρητική και πρακτική διδασκαλία των αρχών και των βασι¬ 
κών εφαρμογών της πληροφορικής και την πρακτική εξοι- 
κίωση στη χρήση των ηλεκτρονικών υπολογιστών. 

ι. Εργαστήριο Οργάνωσης και Αξιολόγησης Υπηρεσιών 
Υγείας το οποίο εξυπηρετεί εκπαιδευτικές και ερευνητι¬ 
κές ανάγκες στο αντικείμενο της Οργάνωσης και Αξιολό¬ 
γησης των Υπηρεσιών Υγείας. 

ια. Εργαστήριο Αναίμακτης Αγγειολογικής Μελέτης το 
οποίο εξυπηρετεί εκπαιδευτικές, ερευνητικές και νοση¬ 
λευτικές ανάγκες στα αντικείμενα των αγγειολογικών πα¬ 
θήσεων. Το εργαστήριο έχει ως αντικείμενο δραστηριότη¬ 
τας τη μελέτη και θεραπεία ασθενών με αγγειολογικές 
παθήσεις, δηλαδή παθήσεις αρτηριών, φλεβών και λεμ¬ 
φαγγείων και την προαγωγή της έρευνας σε κλινικό και 
πειραματικό επίπεδο για τη βελτίωση και ανάπτυξη νέων 
μεθόδων μελέτης και θεραπείας των αγγειολογικών πα¬ 
θήσεων. 

ιβ. Εργαστήριο Λειτουργικού Ελέγχου Πνευμόνων, 
Βρογχοσκοπήσεων και Υπερβαρικής Οξυγονοθεραπείας 
το οποίο εξυπηρετεί εκπαιδευτικές, ερευνητικές και νο¬ 
σηλευτικές ανάγκες στα αντικείμενα της Εντατικής θερα¬ 
πείας και Πνευμονολογίας. 

ιγ. Εργαστήριο Λοιμώξεων το οποίο εξυπηρετεί εκπαι¬ 
δευτικές, ερευνητικές και νοσηλευτικές ανάγκες στα 
γνωστικά αντικείμενα της Παθολογίας. 

Άρθρο 2 
Αποστολή 

Κάθε Κλινική και Εργαστήριο έχει ως αποστολή: 

α. Την κάλυψη των διδακτικών και ερευνητικών ανα- 

γκών του Τμήματος Νοσηλευτικής καθώς και άλλων Τμη¬ 
μάτων του Πανεπιστημίου στα θέματα με τα οποία ασχο- 
λείται η Κλινική ή το Εργαστήριο σύμφωνα με το άρθρο 1. 

β. Την εξυπηρέτηση των διαφόρων κοινωνικών αναγκών 
όταν και όποτε ζητείται συγκεκριμένη συνδρομή, που ανή¬ 
κει στα θέματα με τα οποία ασχολείται η Κλινική ή το Ερ¬ 
γαστήριο. 

γ. Την ειδίκευση νοσηλευτών καθώς και άλλων λειτουρ¬ 
γών των κλάδων υγείας και τη συνεχή εκπαίδευση και επι¬ 
μόρφωση αυτών. 

δ. Την άσκηση περίθαλψης και νοσηλείας σε ασθενείς 
με νοσήματα όπως αυτά περιγράφονται στο προηγούμενο 
άρθρο. 

ε. Την εκτέλεση κλινικών και πειραματικών ερευνητικών 
προγραμμάτων με σκοπό τη μελέτη και αναζήτηση νέων 
τεχνικών και θεραπευτικών μεθόδων. 

στ. Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 

ζ. Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του νοσηλευτικού 
προσωπικού της Κλινικής. 

Αρθρο 3 
Προσωπικό 

Κάθε Κλινική και Εργαστήριο στελεχώνεται από μέλη 
του Διδακτικού και Ερευνητικού Προσωπικού (ΔΕΠ), νο¬ 
σηλευτές και λοιπούς επιστήμονες, μέλη του Ειδικού Διοι¬ 
κητικού και Τεχνικού Προσωπικού (Ε.Δ.Τ.Π.) και μέλη του 
Διοικητικού, Υγειονομικού και λοιπού προσωπικού, το 
οποίο τοποθετείται στις Κλινικές και τα Εργαστήρια. 

Άρθρο 4 

Διοίκηση - Αρμοδιότητες 

1. Κάθε Κλινική και Εργαστήριο διευθύνεται από διευ¬ 
θυντή που είναι μέλος του Διδακτικού Ερευνητικού Προ¬ 
σωπικού (Δ.Ε.Π.) και ορίζεται με τη διαδικασία του άρθρου 
28 παρ. 22 του Ν. 2083/1992. 

2. Ο Διευθυντής ασκεί τις αρμοδιότητες που ορίζει το 
άρθρο 7 του Ν. 1268/82 και επιπλέον: 

α) Καταρτίζει και υποβάλλει αρμοδίως το ετήσιο πρό¬ 
γραμμα λειτουργίας, τις διδακτικές και ερευνητικές δρα¬ 
στηριότητες της Κλινικής ή του Εργαστηρίου και μεριμνά 
για την εφαρμογή τους. 

β) Μεριμνά για την υλοποίηση των αποφάσεων των συλ¬ 
λογικών οργάνων του νοσοκομείου, στο οποίο λειτουργεί 
η Κλινική ή το Εργαστήριο, για την παροχή νοσηλευτικού 
έργου. 

γ) Διαχειρίζεται κάθε έσοδο που περιέρχεται στην Κλι¬ 
νική ή το Εργαστήριο, σύμφωνα με τις ισχύουσες διατά¬ 
ξεις. 

δ) Μεριμνά για τη στελέχωση της Κλινικής ή του Εργα¬ 
στηρίου με το αναγκαίο προσωπικό. 

ε) Μεριμνά για την οικονομική διαχείριση των πόρων. 

στ) Υποβάλλει τον ετήσιο απολογισμό των δραστηριοτή¬ 
των. 

ζ) Εισηγείται στη Γενική Συνέλευση του Τμήματος τους 
υπεύθυνους αναλωσίμων υλικών και του κινητού εξοπλι¬ 
σμού και 

η) Υπογράφει κάθε εξερχόμενο έγγραφο. 


Άρθρο 5 

Εγκατάσταση και Λειτουργία 

1. Χώρος εγκατάστασης κάθε Κλινικής ή Εργαστηρίου 
είναι ο χώρος που παραχωρείται για τη διεξαγωγή του νο¬ 
σηλευτικού, ερευνητικού και διδακτικού τους έργου. Στο 
χώρο εγκατάστασης υπάρχει πινακίδα με τον τίτλο της 
Κλινικής ή του Εργαστηρίου και το ονοματεπώνυμο του 
Διευθυντή. 

2. Ο Διευθυντής έχει την ευθύνη για την εν γένει λει¬ 
τουργία της Κλινικής ή του Εργαστηρίου, τη χρησιμοποί¬ 
ηση οργάνων και υλικών, την παραμονή εργαζομένων σε 
χώρους όπου πραγματοποιούνται πειραματικές εργασίες 
και στους οποίους τηρούνται ειδικοί κανόνες ασφαλείας. 
Ο Διευθυντής ενημερώνεται για κάθε ερευνητική πειρα¬ 
ματική εργασία πριν από τη διεξαγωγή της και καθορίζει 
την προτεραιότητα χρήσης οργάνων και χώρων όταν δεν 
υπάρχει σχετική απόφαση. 

3. Η χρησιμοποίηση ειδικών οργάνων επιτρέπεται μόνο 
στο προσωπικό της Κλινικής ή του Εργαστηρίου ή σε άλ¬ 
λους ερευνητές που έχουν ειδική επί των οργάνων αυτών 
εκπαίδευση. Κινητά όργανα και σκεύη, τα οποία παραδί- 
δονται για τη διεξαγωγή ερευνητικής πειραματικής εργα¬ 
σίας επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

4. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη διακεκριμένων επι¬ 
στημόνων σε τομείς σχετικούς με τις διδακτικές, ερευνη¬ 
τικές και νοσηλευτικές δραστηριότητες της Κλινικής ή του 
Εργαστηρίου. 

Άρθρο 6 
Έσοδα 

Τα έσοδα κάθε Κλινικής ή εργαστηρίου προέρχονται 
από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρί¬ 
των. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984 (Α' 53) από τα ιδρυόμενα με το άρ¬ 
θρο 1 του παρόντος εργαστήρια. 

δ. Τις πιστώσεις που διατίθενται από το Τμήμα Νοση¬ 
λευτικής με τη διαδικασία του άρθρου 4 παρ. ε του Ν. 
2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο για τους σκοπούς 
της κλινικής ή του εργαστηρίου. 

Άρθρο 7 
Τηρούμενα βιβλία 

Τα βιβλία και στοιχεία που τηρούνται από κάθε Κλινική ή 
Εργαστήριο είναι τα εξής: 

- Πρωτόκολλο εισερχόμενης-εξερχόμενης αλληλογρα¬ 
φίας 

- Βαθμολόγιο φοιτητών 

- Αρχείο ασθενών 

- Βιβλίο περιουσιακών στοιχείων 

- Φάκελλος οικονομικών στοιχείων κάθε έτους 

- Κατάλογος επιστημονικών βιβλίων, περιοδικών και 
οργάνων 

- Βιβλίο επιστημονικής δραστηριότητας 

- Βιβλίο μεταβολών προσωπικού 

- Κάθε άλλο βιβλίο ή στοιχείο το οποίο προβλέπεται 
από την ισχύουσα νομοθεσία ή κρίνεται απαραίτητο. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 19 Αυγούστου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΓΕΩΡΓ. ΠΑΠΑΝΔΡΕΟΥ 
-+- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 271 
Σύσταση τριών (3) θέσεων με σύμβαση εργασίας ιδιωτικού 

δικαίου στο γραφείο Αντιπροέδρου του Διοικητικού 

Συμβουλίου του Οργανισμού Εργατικής Εστίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 19 του Ν. 2224/ 
1994 «Ρύθμιση θεμάτων εργασίας, συνδικαλιστικών δικαι¬ 
ωμάτων, υγιεινής και ασφάλειας των εργαζομένων και ορ¬ 
γάνωσης Υπουργείου Εργασίας και των εποπτευομένων 
από αυτό Νομικών Προσώπων και άλλες διατάξεις» (ΦΕΚ 
112 Α’). 

2. Τις διατάξεις του Π.Δ/τος 410/1988 «Κωδικοποίηση 
σε ενιαίο κείμενο των διατάξεων της κείμενης νομοθε¬ 
σίας, που αφορούν το προσωπικό με σχέση εργασίας ιδιω¬ 
τικού δικαίου του Δημοσίου, των Οργανισμών Τοπικής Αυ¬ 
τοδιοίκησης και των λοιπών Νομικών Προσώπων Δημο¬ 
σίου Δικαίου» (ΦΕΚ 191 Α’). 

3. Το άρθρο 103 παρ. 3 του Συντάγματος. 

4. Τη διάταξη του άρθρου 19 παρ. 2 του Ν. 1735/1987 
«Προσλήψεις στο δημόσιο τομέα, κοινωνικός έλεγχος 
κ.λπ.» (ΦΕΚ 195 Α'). 

5. Τις διατάξεις του άρθρου 27 του Ν. 2081/1992 (ΦΕΚ 
195 Α'). 

6. Το Π.Δ. 121/1996 «Σύσταση τριών (3) θέσεων με 
σύμβαση εργασίας ιδιωτικού δικαίου στο Γραφείο Προέ¬ 
δρου και Αντιπροέδρου του Διοικητικού Συμβουλίου του 
Οργανισμού Εργατικής Εστίας» (ΦΕΚ 91 Α’). 

7. Το Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρωσης 
και καθορισμός των αρμοδιοτήτων τους» (ΦΕΚ 201 Α’). 

8. Την αριθ. 13/1996 κοινή απόφαση του Πρωθυπουρ¬ 
γού και του Υπουργού Εσωτερικών, Δημόσιας Διοίκησης 
και Αποκέντρωσης «Καθορισμός αρμοδιοτήτων του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης Γεωργίου Μωραϊτη» (ΦΕΚ 137 Β’). 

9. Το γεγονός ότι το παρόν διάταγμα προκαλεί δαπάνη 
σε βάρος του Προϋπολογισμού του Οργανισμού Εργατι¬ 
κής Εστίας, το ύψος της οποίας ανέρχεται στο ποσό των 
7.000.000 δρχ. από 1.7.1996 έως 31.12.1996 και για το 
έτος 1997 στο ποσό των 14.000.000 δρχ. κα θα καλυφθεί 
από το «Αποθεματικό Πρόσληψης νέων υπαλλήλων» 
προϋπολογισμών χρήσης 1996 και 1997. 

10. Την αριθ. 467/1996 γνωμοδότηση του Συμβουλίου 


της Επικράτειας μετά από πρόταση των Υπουργών Οικο¬ 
νομικών, Εργασίας και Κοινωνικών Ασφαλίσεων και του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, αποφασίζουμε: 

Άρθρο μόνο 

Συνιστώνται τρεις (3) θέσεις βοηθητικού προσωπικού 
με σύμβαση εργασίας Ιδιωτικού Δικαίου στο Γ ραφείο Αντι¬ 
προέδρου του Διοικητικού Συμβουλίου του Οργανισμού 
Εργατικής Εστίας. 

Οι με το αριθ. 121/1996 Προεδρικό Διάταγμα συστα- 
θείσες θέσεις θα καλύπτουν αποκλειστικά τις προβλεπό- 
μενες αντίστοιχες τρεις (3) θέσεις του Γ ραφείου του Προ¬ 
έδρου του Διοικητικού Συμβουλίου του Οργανισμού. 

Η πρόσληψη των τριών (3) ατόμων, η διάρκεια της σύμ¬ 
βασης, η λύση της σύμβασης κ.λπ. διέπεται από τις διατά¬ 
ξεις του άρθρου 19 παρ. 3 του Ν. 2224/1994. 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣ. ΟΙΚΟΝΟΜΙΚΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΜΩΡΑΪΤΗΣ ΑΛΕΞ. ΠΑΠΑΔΟΠΟΥΛΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΕΥΑΓΓ. ΓΙΑΝΝΟΠΟΥΛΟΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 272 
Σύσταση τριών (3) θέσεων με σύμβαση εργασίας ιδιωτικού 

δικαίου σε κάθε ένα από τα γραφεία Προέδρου και των 

δύο Αντιπροέδρων του Διοικητικού Συμβουλίου του 

Εθνικού Ινστιτούτου Εργασίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 19 του Ν. 2224/ 
1994 «Ρύθμιση θεμάτων εργασίας, συνδικαλιστικών δικαι¬ 
ωμάτων, υγιεινής και ασφάλειας των εργαζομένων και ορ¬ 
γάνωσης Υπουργείου Εργασίας και των εποπτευομένων 
από αυτό Νομικών Προσώπων και άλλες διατάξεις» (ΦΕΚ 
112 Α’). 

2. Τις διατάξεις του Ν. 2150/93 «Εθνικό Ινστιτούτο Ερ¬ 
γασίας και άλλες διατάξεις» (ΦΕΚ 98' Α). 

3. Τη διάταξη του άρθρου 19 παρ. 2 του Ν. 1735/1987 
«Προσλήψεις στο δημόσιο τομέα, κοινωνικός έλεγχος 
κ.λπ.» (ΦΕΚ 197 Α’). 

4. Τις διατάξεις του άρθρου 27 του Ν. 2081/1992 (ΦΕΚ 
154 Α'). 

5. Το Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρωσης 
και καθορισμός των αρμοδιοτήτων τους» (ΦΕΚ 201 Α’). 

6. Την αριθ. 13/1996 κοινή απόφαση του Πρωθυπουρ¬ 
γού και του Υπουργού Εσωτερικών, Δημόσιας Διοίκησης 
και Αποκέντρωσης «Καθορισμός αρμοδιοτήτων του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης Γεωργίου Μωραΐτη» (ΦΕΚ 137 Β’). 

7. Το γεγονός ότι το παρόν διάταγμα προκαλεί δαπάνη 

ετήσια σε βάρος του Προϋπολογισμού του Εθνικού Ινστι¬ 
τούτου Εργασίας, το ύψος της οποίας ανέρχεται στο ποσό 
των 25 εκατομμυρίων δραχμών και θα αντληθεί από τον 
ΚΑΕ 214. 

8. Την αριθ. 469/1996 γνωμοδότηση του Συμβουλίου 
της Επικράτειας μετά από πρόταση των Υπουργών Οικο¬ 
νομικών, Εργασίας και Κοινωνικών Ασφαλίσεων και του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, αποφασίζουμε: 

Άρθρο μόνο 

Συνιστώνται τρεις (3) θέσεις βοηθητικού προσωπικού 
με σύμβαση εργασίας Ιδιωτικού Δικαίου σε κάθε ένα από 
τα Γραφεία του Προέδρου του Εθνικού Ινστιτούτου Εργα¬ 
σίας, καθώς και των δύο Αντιπροέδρων του Διοικητικού 
Συμβουλίου του Ιντιτούτου. 

Η πρόσληψη του προσωπικού, η διάρκεια της σύμβα¬ 
σης, η λύση της σύμβασης κ.λπ. διέπεται από τις διατάξεις 
του άρθρου 19 παρ. 3 του Ν. 2224/1994. 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣ. ΟΙΚΟΝΟΜΙΚΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΜΩΡΑΪΤΗΣ ΑΛΕΞ. ΠΑΠΑΔΟΠΟΥΛΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΕΥΑΓΓ. ΓΙΑΝΝΟΠΟΥΛΟΣ 

Σύσταση τριών (3) θέσεων με σύμβαση εργασίας ιδιωτικού 
δικαίου στο γραφείο Αντιπροέδρου του Διοικητικού 
Συμβουλίου του Οργανισμού Εργατικής Κατοικίας. 


7. Την αριθ. 13/1996 κοινή απόφαση του Πρωθυπουρ¬ 
γού και του Υπουργού Εσωτερικών, Δημόσιας Διοίκησης 
και Αποκέντρωσης «Καθορισμός αρμοδιοτήτων του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης Γεωργίου Μωραΐτη» (ΦΕΚ 137 Β'). 

8. Το γεγονός ότι το παρόν διάταγμα προκαλεί δαπάνη 
σε βάρος του Προϋπολογισμού του Οργανισμού Εργατι¬ 
κής Εστίας, το ύψος της οποίας ανέρχεται από 1.7.1996 
έως 31.12.1996 στο ποσό των 6.000.000 δρχ. και για το 
έτος 1997 στο ποσό των 12.000.000 δρχ. και θα αντληθεί 
από τους Κ.Α.Ε. 0212, 0226, 0233, 0234, 0235, 0236, 
0237, 0251,0521, 0252, 0259». 

9. Την αριθ. 466/1996 γνωμοδότηση του Συμβουλίου 
της Επικράτειας μετά από πρόταση των Υπουργών Οικο¬ 
νομικών, Εργασίας και Κοινωνικών Ασφαλίσεων και του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, αποφασίζουμε: 

Άρθρο μόνο 

Συνιστώνται τρεις (3) θέσεις βοηθητικού προσωπικού 
με σύμβαση εργασίας Ιδιωτικού Δικαίου στο Γραφείο Αντι¬ 
προέδρου Διοικητικού Συμβουλίου του Οργανισμού Εργα¬ 
τικής Κατοικίας. 

Η πρόσληψη των τριών (3) ατόμων, η διάρκεια της σύμ¬ 
βασης, η λύση της σύμβασης κ.λπ. διέπεται από τις διατά¬ 
ξεις του άρθρου 19 παρ. 3 του Ν. 2224/1994. 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣ. ΟΙΚΟΝΟΜΙΚΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΜΩΡΑΪΤΗΣ ΑΛΕΞ. ΠΑΠΑΔΟΠΟΥΛΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΕΥΑΓΓ. ΓΙΑΝΝΟΠΟΥΛΟΣ 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 19 του Ν. 2224/ 
1994 «Ρύθμιση θεμάτων εργασίας, συνδικαλιστικών δικαι¬ 
ωμάτων, υγιεινής και ασφάλειας των εργαζομένων και ορ¬ 
γάνωσης Υπουργείου Εργασίας και των εποπτευομένων 
από αυτό Νομικών Προσώπων και άλλες διατάξεις» (ΦΕΚ 
112 Α'). 

2. Τις διατάξεις του Π.Δ/τος 410/1988 «Κωδικοποίηση 
σε ενιαίο κείμενο των διατάξεων της κείμενης νομοθε¬ 
σίας, που αφορούν το προσωπικό με σχέση εργασίας ιδιω¬ 
τικού δικαίου του Δημοσίου, των Οργανισμών Τοπικής Αυ¬ 
τοδιοίκησης και των λοιπών Νομικών Προσώπων Δημο¬ 
σίου Δικαίου» (ΦΕΚ 191 Α'). 

3. Το άρθρο 103 παρ. 3 του Συντάγματος. 

4. Τη διάταξη του άρθρου 19 παρ. 2 του Ν. 1735/1987 
«Προσλήψεις στο δημόσιο τομέα, κοινωνικό έλεγχο κ.λπ.» 
(ΦΕΚ 195 Α'). 

5. Τις διατάξεις του άρθρου 27 του Ν. 2081/1992 (ΦΕΚ 
154 Α'). 

6. Το Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρωσης 
και καθορισμός των αρμοδιοτήτων τους» (ΦΕΚ 201 Α'). 


- +- 

( 6 ) 

Σύσταση τριών (3) θέσεων με σύμβαση εργασίας ιδιωτικού 
δικαίου σε κάθε ένα από τα γραφεία των δύο Αντιπροέ¬ 
δρων του Διοικητικού Συμβουλίου του Οργανισμού 
Απασχόλησης Εργατικού Δυναμικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις της παρ. 3 του άρθρου 19 του Ν. 
2224/94 «Ρύθμιση θεμάτων εργασίας, συνδικαλιστικών 
δικαιωμάτων, υγιεινής και ασφάλειας των εργαζομένων 
και οργάνωσης Υπουργείου Εργασίας και των εποπτευο¬ 
μένων από αυτό Νομικών Προσώπων και άλλες διατάξεις» 
(ΦΕΚ 112 Α'). 

2) Τις διατάξεις του Π.Δ. 410/88 «Κωδικοποίηση σε 
ενιαίο κείμενο των διατάξεων της κείμενης νομοθεσίας, 
που αφορούν το προσωπικό με σχέση εργασίας ιδιωτικού 
δικαίου του Δημοσίου, των Οργανισμών Τοπικής Αυτοδιοί¬ 
κησης και των λοιπών Νομικών Προσώπων Δημοσίου Δι¬ 
καίου» (ΦΕΚ 191 Α'). 

3) Το άρθρο 103 παρ. 3 του Συντάγματος. 

4) Τη διάταξη του άρθρου 19 παρ. 2 του Ν. 1735/1987 

.«Προσλήψεις στο Δημόσιο Τομέα, Κοινωνικός Έλεγχος 
κ.λπ.» (ΦΕΚ 195 Α’). 

5) Τις διατάξεις του άρθρου 27 του Ν. 2081/92 (ΦΕΚ 
154 Α'). 

6) Το Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρωσης 
και καθορισμός των αρμοδιοτήτων τους» (ΦΕΚ 201 Α'). 

7) Την υπ’ αριθ. 13/96 κοινή απόφαση του Πρωθυπουρ¬ 
γού και του Υπουργού Εσωτερικών, Δημόσιας Διοίκησης 
και Αποκέντρωσης, «Καθορισμός αρμοδιοτήτων του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης Γεωργίου Μωραΐτη» (ΦΕΚ 173 Β). 

8) Το γεγονός ότι το παρόν διάταγμα προκαλεί δαπάνη 
σε βάρος του προϋπολογισμού του Οργανισμού Απασχό¬ 
λησης Εργατικού Δυναμικού το ύψος της οποίας ανέρχε¬ 
ται από 1.7.96 έως 31.12.96 στο ποσό των 14.088.000 
δρχ. και για το έτος 1997 στο ποσό των 30.993.600 δρχ. 
και θα καλυφθεί από τους ΚΑΕ 0211,0232, 0226, 0259, 
0269Α και 0521 Α. 

9) Την 468/96 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Οικονομικών, 
Εργασίας και Κοινωνικών Ασφαλίσεων και του Υφυπουρ¬ 
γού Εσωτερικών, Δημόσιας Διοίκησης και Αποκέντρωσης, 
αποφασίζουμε: 

Άρθρο μόνο 

Συνιστώνται ανά τρεις (3) θέσεις βοηθητικού προσωπι¬ 
κού με σύμβαση εργασίας ιδιωτικού δικαίου στα γραφεία 
των δύο Αντιπροέδρων του Διοικητικού Συμβουλίου του 
Οργανισμού Απασχόλησης Εργατικού Δυναμικού (αντί¬ 
στοιχα). . 

Η πρόσληψη του προσωπικού, η διάρκεια της σύμβα¬ 
σης, η λύση της σύμβασης κ.λπ. διέπεται από τις διατάξεις 
του άρθρου 19 παρ. 3 του Ν. 2224/94. 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΓΕΩΡΓ. ΜΩΡΑΤΓΗΣ ΑΛ. ΓΙΑΠΑΔΟΠΟΥΛΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΕΥΑΓΓ. ΓΙΑΝΝΟΠΟΥΛΟΣ 

Συμπλήρωση του Προεδρικού Διατάγματος 371/95 «Αντι¬ 
κατάσταση και έγκριση του Οργανισμού της Μέσης Τε¬ 
χνικής Επαγγελματικής Νοσηλευτικής Σχολής που λει¬ 
τουργεί στο Περιφερειακό Γενικό Νοσοκομείο Λάρισας 
“ΚΟΥΤΛΙΜΠΑΝΕΙΟ - ΤΡΙΑΝΤΑΦΥΛΛΕΙΟ”». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 6 παρ. 3 του Ν. 1579/85 ««Ρυθμίσεις για 
την εφαρμογή και ανάπτυξη του Εθνικού Συστήματος 
Υγείας και άλλες διατάξεις» (ΦΕΚ 217/85 Α’). 


β. Τις παρ. 3, 4 και 5 του άρθρου 86 του Ν. 1566/85 
«Δομή και λειτουργία της Πρωτοβάθμιας και Δευτεροβάθ¬ 
μιας Εκπαίδευσης και άλλες διατάξεις» (ΦΕΚ 167/Α’). 

2. Την παρ. 2 του άρθρου 110 του Νόμου 2071 /92 «Εκ¬ 
συγχρονισμός και Οργάνωση Συστήματος Υγείας» (ΦΕΚ 
123 τ.Α'/92). 

3. Το αρ. 29 Α' του Ν. 1558/85 όπως προσετέθη με το 
άρθρο 27 Ν. 2081/92 (ΦΕΚ 154 τ.Α'/92). 

4. Τις διατάξεις του αριθ. 371/95 Προεδρικού Διατάγ¬ 
ματος (ΦΕΚ 200/95 τ.Α') «Αντικατάσταση και έγκριση του 
Οργανισμού της Μέσης Τεχνικής Επαγγελματικής Νοση¬ 
λευτικής Σχολής του Περ. Γεν. Νοσοκομείου Λάρισας 
«ΚΟΥΤΛΙΜΠΑΝΕΙΟ - ΤΡΙΑΝΤΑΦΥΛΛΕΙΟ». 

5. Τις διατάξεις του αριθ. 273/73 Προεδρικού Διατάγ¬ 
ματος (ΦΕΚ 224/73 τ.Α') «Περί ιδρύσεως Σχολής Βοηθών 
Νοσοκόμων παρά του Γ ενικού Νοσοκομείου Λαρίσης και 
εγκρίσεως του Οργανισμού αυτής...». 

6. Τη ΔΥ3α/οικ. 158/29.1.96 (ΦΕΚ 59/Β/96) κοινή 
απόφαση Πρωθυπουργού και Υπουργού Υγείας και Πρό¬ 
νοιας «Ανάθεση αρμοδιοτήτων στους Υφυπουργούς 
Υγείας και Πρόνοιας». 

7. Η δαπάνη που προκύπτει από τις προτεινόμενες δια¬ 
τάξεις είναι εγγεγραμμένες στον προϋπολογισμό του Νο¬ 
σοκομείου και ειδικότερα στον Φορέα 300 που αφορά δα¬ 
πάνες της Μ.Τ.Ε.Ν. Σχολής και μόνο. 

8. Την αριθ. 181/1996 γνωμοδότηση του Συμβουλίου 
της Επικράτειας, μετά πρόταση των Υπουργών Εσωτερι¬ 
κών, Δημόσιας Διοίκησης και Αποκέντρωσης, Οικονομι¬ 
κών, Εθνικής Παιδείας και θρησκευμάτων και του Υφυ¬ 
πουργού Υγείας και Πρόνοιας, αποφασίζουμε: 

Άρθρο Μόνο 

Στο άρθρο 11 του Π.Δ. 371/95 (ΦΕΚ 200/95 τ.Α') προ¬ 
στίθεται παράγραφος, ως εξής: 

Γ. ΚΑΤΗΓΟΡΙΑ ΔΕ 

Κλάδος Γραφέως - Δακτυλογράφου, θέση μία (1). 

Στον Υφυπουργό Υγείας και Πρόνοιας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 23 Αυγούστου 1996 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Α.-Α. ΤΣΟΧΑΤΖΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 


ΟΙΚΟΝΟΜΙΚΩΝ 

ΑΛ. ΓΙΑΠΑΔΟΠΟΥΛΟΣ 

ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

ΦΡ. ΠΑΠΑΔΕΛΛΗΣ 


-♦- 

ΒΟΥΛ Η ΤΟΝ ΕΛ ΛΗΝΩΝ 

Αριθ. 4142 

Δημοσίευση της απόφασης του Τμήματος Διακοπής των 
Εργασιών της Βουλής «Για το έτος Χαριλάου Τρι- 
κούπη». 


Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 


Έχοντας υπόψη: 

1. Το άρθρο 65 του Συντάγματος. 

2. Την κατά την Ιθ' Συνεδρίαση της 22ας Αυγούστου 
1996 ομόφωνη απόφαση του Τμήματος Διακοπής των Ερ¬ 
γασιών της Βουλής. 

3. Το άρθρο 150 του Κανονισμού της Βουλής (μέρος Β’ 

- Προσωπικό), παραγγέλουμε: 

Τη δημοσίευση στην Εφημερίδα της Κυβερνήσεως της 
απόφασης αυτής, που έχει ως εξής: 

Η ΒΟΥΛΗ ΤΩΝ ΕΛΛΗΝΩΝ 
Έχοντας υπόψη: 

1. Τα άρθρα 65,70 παρ. 4, 71 και 72παρ. 1 του Συντάγ¬ 
ματος. 

2. Τα άρθρα 11 παρ. 4 και 120 παρ. 7 του Κανονισμού 
της Βουλής (Μέρος Α’ - Κοινοβουλευτικό) σε συνδυασμό . 
προς τα άρθρα 90,96 παρ. 2 περίπτωση ιδ' και 102 παρ. 1 
του Κανονισμού της Βουλής (Μέρος Β' - Προσωπικό). 

3. Την υπ' αριθμ. 1689/1398/1.4.96 απόφαση του 
Προέδρου της Βουλής, με την οποία συγκροτήθηκε 10με- 
λής Ειδική Διακομματική Επιτροπή υπό την Προεδρία του 
Προέδρου της Βουλής και υπό την αιγίδα του Προέδρου 
της Δημοκρατίας, με αντικείμενο την οργάνωση του εορ¬ 
τασμού της εκατονταετηρίδας από το θάνατο του Χαρι¬ 
λάου Τρικούπη. 

4. Την υπ’ αριθμ. 2089/1724/25.4.96 απόφαση του 
Προέδρου της Βουλής με την οποία συστάθηκε ομάδα Ερ¬ 
γασίας από υπαλλήλους της Βουλής για στήριξη του έργου 
της ανωτέρω Διακομματικής Επιτροπής. 

5. Την από 18.3.96 απόφαση της Διακομματικής Επι¬ 
τροπής και τις σχετικές εισηγήσεις της Επιτροπής υπηρε¬ 
σιακών παραγόντων. 

6. Τα Επίσημα Πρακτικά της Βουλής, από την ΡΙΑ' Ει¬ 
δική τιμητική Συνεδρίαση της Ολομέλειας του Σώματος 
στις 25.4.1996, για τη συμπλήρωση 100 χρόνων από το 
θάνατο του Χαριλάου Τρικούπη, με κύριο ομιλητή τον 
Πρόεδρο της Δημοκρατίας. 

7. Τις ομιλίες του Πρωθυπουργού και των Αρχηγών των 
Κομμάτων καθώς και τη δημόσια ανακοίνωση εκ μέρους 
του Προέδρου της Βουλής, στην παραπάνω Συνεδρίαση, 
σειράς συγκεκριμένων έργων και εκδηλώσεων, μερίμνη 
και δαπάναις της Βουλής. 

8. Την ομόφωνη απόφαση της Διάσκεψης των Προέ¬ 
δρων (Συνεδρίαση της 14ης Μαρτίου 1996). 

9. Τις γραμμένες στον Προϋπολογισμό της Βουλής πι¬ 
στώσεις, αποφασίζει ομόφωνα: 

1. Εγκρίνει την κάλυψη από τον προϋπολογισμό της 
Βουλής και μέσα στα πλαίσια αυτού, της εν γένει δαπάνης 
που θα απαιτηθεί για την πραγματοποίηση των συναφών 
με τον παραπάνω εορτασμό έργων, εργασιών και εκδηλώ¬ 
σεων και ενδεικτικώς α) τη διενέργεια διαγωνισμού για 
συγγραφή της βιογραφίας του Χαριλάου Τρικούπη, με 


χρηματικά βραβεία και επαίνους, για τις εργασίες που θα 
υποβληθούν και προκριθούν, β) την ανάθεση κατασκευής 
ανδριάντα του Χαριλάου Τρικούπη, σε καλλιτέχνη που θα 
υποδείξει η Επιτροπή Τέχνης και Πολιτισμού της Βουλής, 
γ) έκδοση αναμνηστικής σειράς γραμματοσήμων και τηλε- 
κάρτας, δ) λεύκωμα με φωτογραφικό και άλλο υλικό από 
το ελληνικό λογοτεχνικό, ιστορικό αρχείο, το αρχείο της 
Ελληνικής Ραδιοφωνίας Τηλεόρασης, εφημερίδες της 
εποχής, πρακτικά της Βουλής κ.λπ., ε) επανέκδοση των 
16 τόμων, που αναφέρονται στη ζωή και το έργο του Χαρι¬ 
λάου Τρικούπη, με ένα ή δύο επιπλέον τόμους ευρετηρία- 
σης, που δεν υπάρχουν. Χρήση Οϋ ΒΟΜ, στ) παραγωγή 
ταινίας για τον Κοινοβουλευτισμό γενικώς, το σύγχρονο 
Κοινοβουλευτισμό στη Χώρα μας, με αφετηρία τον Χαρί¬ 
λαο Τρικούπη και ζ) συγγραφή σεναρίου και παραγωγή 
ταινίας για τη ζωή, το έργο, την προσφορά στο Έθνος του 
Χαριλάου Τρικούπη. 

2. Εξουσιοδοτεί τον Πρόεδρο της Βουλής να καθορίζει 
με αποφάσεις του τις επιμέρους εργασίες ή δραστηριότη¬ 
τες του προγράμματος «Έτος Χαριλάου Τρικούπη» καθώς 
και την αντίστοιχη σχετική δαπάνη, την αμοιβή τρίτων φυ¬ 
σικών και νομικών προσώπων ή φορέων που θα αναλάβουν 
να συμμετάσχουν ή θα υποστηρίξουν με οποιοδήποτε 
τρόπο και σ’ οποιοδήποτε στάδιο το εν λόγω πρόγραμμα, 
καθώς και κάθε άλλη αναγκαία λεπτομέρεια ή ερμηνευ¬ 
τικό κενό, για την εφαρμογή της προηγούμενης παραγρά¬ 
φου. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 22 Αυγούστου 1996 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 
-+- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο Π.Δ/γμα 171/14.6.1996 «Τροποποίηση του κατα¬ 
στατικού του κλάδου Αρωγής του Ταμείου Προνοίας Προ¬ 
σωπικού Οργανισμού Λιμένος Θεσσαλονίκης», που δημο- 
σιεύθηκε στο ΦΕΚ 132/24.6.1996 (τεύχος Α'), γίνεται η 
παρακάτω διόρθωση: 

Στη σελίδα 2518 και στην παρ. 3 του άρθρου 3 (σειρά 
25η) το δεύτερο στοιχείο αυτής, η λέξη «διαφορά» αντικα¬ 
θίσταται με το ορθό τη λέξη «εισφορά». 

(Από το Υπ. Εργασίας και Κοιν. Ασφαλίσεων) 

Ι^^ΪΤΤΖ^ £■ Δ .0·ν· 5248320 ^ κοατ,οο 1 Τ.Κ. 691 00 28522 

ΕΦΗΜΕΡΙΔοΤτΗΣ ΚΥΒΕΡΝΗΣΕΩΣ - Απ^'β σελίδεΓκο'^ π^σαύξηση 100 δρχ. ανάΒσέλ,δο ή μέροςαυτου_ 


5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ.Κ. 541 00 

5225713 ΠΕΙΡΑΙΑΣ 

5249547 Νικήτα 6-8 Τ.Κ. 185 31 

5239762 ΠΑΤΡΑ 

5248141 ΚορΙνθου 327 Τ.Κ. 262 23 , 
5248188 ΙΩΑΝΝΙΝΑ 
5248785 Διοικητήριο Τ.Κ. 454 44 

ΚΟΜΟΤΗΝΗ 

5248320 Δημοκρατίας 1 Τ.Κ. 691 00 


(0651) 

(0531) 


423955 

423956 

4136402 

4171307 

271249 

224581 

21901 

22637 

26522 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Τεύχος 


Α' (Νόμοι, Π.Δ., Συμβάσεις κτλ.) ^ 7 2^500 

Β' (Υπουργικές αποφάσεις κτλ.) ' ^ _ 

Γ (Διορισμοί, απολύσεις κτλ. Δημ. Υπαλλήλων) 10. » 

50 000 · ί.ουυ » 

Δ' (Απαλλοτριώσεις, πολεοδομία κτλ.) ' 250 __ 

Αναπτυξιακών Πράξεων (Τ.Α.Π.Σ.) 25. * ' 500 - - 

Ν.Π.Δ.Δ. (Διορισμοί κτλ. προσωπικού ΝΠΔΔ) * ^ 

Παράρτημα (Πίνακες επιτυχόντων διαγωνισμών) 5 000 * ^ 

Δελτίο Βιομηχανικής Ιδιοκτησίας (Δ.Ε.Β.Ι.) 18 888 * 150 · 

Ανωτάτοο Ειδικού Δικαστηρίου (Α.Ε.Δ.) ■ ’ 7>500 . 

Ανωνύμων Εταιρειών * Ε.Π.Ε. 100(χ) . 500 · 

Προκηρύξεων Α.Σ.Ε.Π. _____—— - 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. Δ Ε.Π.Ε. 120.000 ------ 

• Ο, συνδρομές του εσωτερικού προπληρώνονται στα Δημόσια Ταμεία που δίδουν απ(*ε,κτ,κδείσπραξης (διπλότυπο) το 
οποΐομΠιί ί φρ^^τ^ενδια^ρομ&νομπρέηει ™ στέλνεται στην Υπηρεσία του Εθνικομ Τυπογραφείο. 

• Ο, συνδρομές του είοτερικού Μ δ,πλσο,ες τ« παραπδν» αναφερομένον κα, μπορεί η στέλνονται με 

ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί οε συνδρομές εισηρόττεται στην Αθήνα οπό το Ταμείο του ΤΑΠΕΤ 
(ΚαποδιστρΙου 34 - Αθήνα) και στις άλλες πόλεις από τα Δημόσια Ταμεία. 

λ Ο, συνδρομητές του ,ψμ,ερ,κομ μπορούν η στέλνουν το οοοδ του ΤΑΠΕΤ μοξΙ με ,ο ποοδ της 

• Οι Δήμο, κοι ο, Κοινότητες πληρώνουν το μιοό χρηματικέ ποοδ της συνδρομής ναι ολόκληρο το ηοσδ υπέρ τοοΤΛΠΕΤ. 

• Η συνδρομή κτχΟει νιο ένα χρόνο, που αρχίζει την 1 η ΙανουαρΙου κα, λήγε, την 31 η Δεκεμδρΐου του ίδιου χρόνου. Δεν εγνρδ- 
φονται συνδρομητές για μικρότερο χρονικό διάοτημο. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κόβε έτους. 

1 * Αντίγραφα διπλοτύπων, ταχυδρομικές επιταγές καιχρηματικά γραμμάτια δ εν γίνονται δεκτά. — 

Οι ιιπποεοΐΕΦ κοινού λειτουργούν καθημερινά από 08.0σ Δως 13·00' -__ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








